hu en cs de hu hu de hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu pt hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu cs hu hu ht hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu en hu en hu en hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu jv hu hu hu en de hu hu es ru hu hu hu hu hu hu hu hu hu hu hu hu hu en en hu hu hu hu hu hu hu hu hu hu hu
A budapesti Eötvös József Gimnázium honlapja | A budapesti Eötvös József Gimnázium honlapja
Kérjük kövessék figyelemmel a honlapra felkerülő információkat!
Kedves Diákjaink és kedves Szülők!
A következő hónapok rendkívüli helyzetére való tekintettel kérek mindenkit, hogy ezután minden nap 20 óra után mindenképpen nézze meg a honlapot és nézze meg @e5vos.hu e-mail fiókját, mert bármikor lehetnek olyan információk, amik a következő napra vagy az elkövetkező időszakra vonatkoznak!
Amennyiben a szükséges nyomtatványok nincsenek leadva, az étkezést nem tudjuk megrendelni független attól, hogy átutalták az összeget.
2021. augusztus 12-én csütörtök 9:00 – 14:00 óráig
2021. augusztus 18-án szerda 8:00-14:00 óráig
PÓT: 2021.augusztus 24-én kedd 8:00 – 14.00 óráig
Kérem, lehetőség szerint átutalással rendezzék a befizetést.
Nagy sikert ért el a több éve működő robotika szakkör.
A Robocup Junior 2021 Worldwide Soccer Simulation versenyen a Superteam kategóriában első helyezést szerzett Roboteam Eötvös néven szereplő csapatunk.
A csapat tagjai: Budavári Tamás, Vörös Balázs és Walter Márk
Sok szeretettel gratulálunk az eredményhez!
A szándéknyilatkozatot és a hozzájáruló nyilatkozatot mindenkinek ki kell töltenie, aki az étkezést igényli, a mellékletet pedig jogosultság alapján (régi és új étkező egyaránt).
A kitöltött nyomtatványokat elektronikusan is le lehet adni az ebed@fazekas.hu email címre
Vargáné Gabriella – hétköznapokon, 7-16 óráig
Ugrás a jövőbe online kreatív pályázat
A nyertes pályázat prezentációja ITT!
A jelentkezés határideje: 2021. augusztus 20-a, péntek
Ezen az űrlapon lehetséges e5vos.hu-s azonosítóval.
Egyéni tanrend szerint tanulók jelentkezésüket a titkar@e5vos.hu címre is
Minta feladatsorok és információk ITT!
Idén III. alakalommal kerül megrendezésre a „Diákmozi-Kertmozi az E5vösben” című rendezvényünk. Négy napon keresztül mai magyar filmeket vetítünk, amiket egy félórás beszélgetés előz meg a filmalkotókkal. Kapunyitás: 20:00-tól
Büfé a DÖ szervezésében! Gyertek, várunk mindenkit szeretettel!
Május 13-ra terveztünk egy találkozót, de úgy gondoljuk, hogy két héttel elhalasztjuk a klubot. Május 27-én több tapasztalattal és történettel leszünk gazdagabbak, és bőven lesz téma a beszélgetésünkhöz. Témánk:
Visszatérés az iskolába a covid után – Pszichés kihívások a pandémia után
A klubot online tartjuk, ehhez kérnénk egy jelentkező e-mailt a meghíváshoz a molnar.agnes@e5vos.hu címre.
partneriskoláinkkal ’Stay at home lab’ címmel.
Az esemény előkészítésében és végső formájának
megteremtésében idén is minden nemzet aktívan
A hatosztályos szülői értekezlet május 18-án, kedden, a négyosztályos 19-én, szerdán lesz.
További információkat a leendő osztályfőnökök küldik e-mailben.
Az alábbi listákban találják az egyes tanulmányi területekre felvett tanulók oktatási azonosítóit. A járványhelyzet miatt a felvételi értesítést és az egyéb tudnivalókat elektronikus úton juttatjuk el a felvettekhez. Éppen ezért kérjük, hogy naponta nézzék a tőlünk kapott (e5vos.hu) e-mail címre érkező leveleket!
Mindenkinek szeretettel gratulálunk! Folytatás … →
Tájékoztató a májusi étkezéssel kapcsolatban
Tisztelt Szülők és Pedagógusok!
Készülve a 2021. május 10-én induló jelenléti oktatásra arra kérném Önöket, hogy aki igényli
május hónapra az étkezést az írásban jelezze április 30-ig.
Az eddigi lemondott napok, újból beszámításra kerülnek.
Mivel a lemondott napok száma kevesebb, mint a májusi napok száma, és a lemondott
napok száma sem egyforma mindenkinek, ezért minden igénylőnek válaszként küldöm
az utalandó különbözet összegét.
Elérhetőség: +3620-5657-579 minden hétköznap 8-17 óráig
Az Eötvös József Gimnázium 11. alkalommal (idén online formában) rendezi meg a Budapest International Model United Nations (BIMUN) nemzetközi diákfórumot, ami az Egyesült Nemzetek Szervezetének élethű szimulációja. A résztvevő gimnazista diákok egy országot képviselve öt napra valódi ENSZ-diplomaták bőrébe bújhatnak, s a legfontosabb globális politikai kérdésekkel foglalkozva keresnek megoldást világunk legnagyobb kihívásaira. A konferencia kitűnő lehetőséget nyújt az ENSZ működésének megismerésére és az angol nyelv szakmai szintű elsajátítására.
Eötvös Barátok Színházi Estje
Kedves Szülők és Öregdiákok!
Az Eötvös József Gimnázium Pénzügyi Tanácsadó Testülete a nagysikerű VI. Jótékonysági Estet követően ebben a tanévben további két fontos eseményre hívja a Szülőket és Öregdiákokat, amelyekkel összeköthetik az igényes szórakozást az iskola támogatásával.
2021. április 25-én ötödik alkalommal kerül megrendezésre az Eötvös Barátok Színházi Estje. A pandémia miatt az online formát választottuk, mert semmiképpen sem szerettük volna megtörni ezt a hagyományt. A Határátlépések című darabot nézhetjük meg közösen, amelynek producere Orlai Tibor, aki e5vösös diákunk volt. Az előadás kezdete: 19:00.
Meghívó és jegyvásárlási lehetőség ITT!
Sajnos újabb egykori diákunk távozott közülünk tragikusan fiatal korban. Varga Emese 2009-ben végzett iskolánkban. A Képzőművészeti Egyetem tavalyi befejezése után sikeresnek induló művészi pályája tört ezzel ketté. Osztálytársai és tanárai szeretettel őrizzük meg Őt emlékünkben.
Két festményével búcsúzunk Tőle.
Március 25-én 17 órától szeretettel hívjuk Önöket a Szülői Klub következő beszélgetésére, melynek témája: Példaképnek lenni. Olyan kérdéseket érintünk, mint
· hasonló vagy különböző a szülők, illetve a tanárok befolyása?
· miben közösek és miben különböznek értékeink?
· milyen magatartást mutattunk, mutatunk gyerekeinknek az összezártság alatt?
· … és természetesen a beszélgetésbe bármilyen kérdést hozhatnak a résztvevők, ahogy ez eddig is volt…
Ha szeretnének részt venni a klubon, kérjük, írjanak a molnar.agnes@e5vos.hu címre, hogy küldhessünk egy meghívót a beszélgetésre.
Iskolabejárás az érdeklődő szülőknek
Idén sajnos nem tudjuk megtartani a körbevezetést élőben, ezért készítettünk egy kisfilmet az iskoláról, amiben talán be tudjuk mutatni épületünket, és meg tudjuk mutatni törekvéseinket.
Ideiglenes felvételi listák 2021/22
2021-03-16Egyéb, FőoldalSchmieder László Tamás
Kedves Felvételizők, Tisztelt Szülők!
Az alábbiakban közölt listák ideiglenes listák! Egy adott tagozaton minden olyan jelentkezőt rangsorolnunk kell, aki azt a tagozatot megjelölte, és a felvételi eljárás minden részén (írásbeli, szóbeli és kizárólag a 0007 vagy 0008 tagozaton nyelvi meghallgatás) eredményesen vett rész. Ennek következtében – nagy örömünkre – több olyan felvételiző is van, aki több tagozatunkra is jelentkezett és nagyon szép eredményt produkált, tehát több listán is előkelő helyen áll. Természetesen ők is csak egy tagozatra nyernek felvételt (arra, amelyet elsőként választottak), így azok, akik a többi listán mögöttük állnak, ilyenkor egyet előre lépnek. Az eddigi tapasztalatok alapján tudjuk azt is, hogy – nagy-nagy sajnálatunkra – vannak olyan felvételizők is, akik nem a mi iskolánkat választják elsőként. Természetesen ebben az esetben is előre lépnek a listán mögöttük szereplők. Folytatás … →
Elérhető az elektronikus regisztrációs felület a fogadóórákra (márc 22. – márc 26.), kérjük regisztráljon, aki szeretne.
Teljes digitális oktatás keddtől
Kedves Diákjaink, kedves Szülők!
A pandémiás helyzet drasztikus romlása miatt úgy döntöttem, hogy átállunk a tavaszi szünetig a teljes digitális oktatásra.
Órát tartani az iskolában nem lehet.
A próbaérettségikről kedden dönt az igazgatótanács.
Megemlékezés az 1848-as forradalomról
Az idei tanévben rendhagyó módon ünnepeltük meg március 15-ét. A 48-as forradalom és
szabadságharc eseményeiről digitális formában emlékeztünk meg. Az elmúlt időszak
nehézségeit figyelembe véve az volt a célunk, hogy a diákok csapatmunkában, a szabad
levegőn dolgozzanak együtt a különböző feladatokon. Hat feladatot kellett készítenie minden osztálynak.
virtuális séta a nevezetes helyszíneken
a forradalommal kapcsolatos zene szövegének átírása, aktualizálása
rövid videó készítése a reformkor egyik főszereplőjéről
híresség twitter bejegyzése a forradalom kapcsán
podcast készítése egy órás műsortervvel
gondolattérkép március 15-e kapcsán (a végzősöknek csak az a feladatuk volt)
Kedves Diákok és kedves Szülők!
A tavaszi szünetig iskolánk a szerdai napokon tart titkársági ügyeletet 9-15,30 óra között. Ekkor lehet bejönni ügyeket intézni.
Azt kérjük mindenkitől, hogy – az eddigieknek megfelelően – előre írja meg kérését, ügyét a titkar@e5vos.hu -s címre, mert amit lehet, digitálisan intézünk.
Mély fájdalommal tudatjuk, hogy a napokban iskolánk volt tanulója, Sebők Dóra súlyos
balesetet szenvedett, melyben életét vesztette.
A fájdalomra, amit Dóri elvesztése miatt érzünk, nincsenek szavak, de emléke az itt kötött
Búcsúznak tőle családja, osztálytársai és tanárai.
Kedves Szülők! Kedves Szóbelizők!
2021-03-07Egyéb, FőoldalSchmieder László Tamás
Kérjük, hogy a szóbeli felvételihez kapott @e5vos.hu címüket továbbra is rendszeresen olvassák,
mert folyamatosan fontos információkat küldünk Önöknek levélben!
Hat évfolyamos szóbeli beosztás
A hat évfolyamos online szóbeli felvételi vizsgák beosztása:
Fontos információk az online szóbeli felvételiről
Kedves Szóbelizők, Tisztelt Szülők!
A vírushelyzet romlása miatt úgy döntöttünk, hogy nem szeretnék a felvételizők és családjaik egészségét feleslegesen veszélyeztetni. Emiatt
ONLINE SZÓBELI FELVÉTELIT TARTUNK!
Ennek első lépése, hogy minden szóbelire behívott tanulónak átmenetileg egy az e5vos.hu domainhez tartozó e-mail címet hozunk létre az online felvételi minél egyszerűbb és zökkenőmentesebb lebonyolítása érdekében. Folytatás … →
Iskolánk a mai nap folyamán kap tájékoztatást arról, hogy milyen szóbelit tarthatunk.
Kérjük türelmüket, a honlapunkon holnap reggeltől már remélhetőleg kapnak erről információt! Amennyiben csak délelőtt, akkor kérjük, nézzék meg a honlapot délben is!
Nagy örömmel tájékoztatunk mindenkit, hogy estünk nagy sikerrel zárult! Majd félezer néző követte távolról a programunkat, és a tombolavásárlás is csúcsokat döntött. Többen jelezték, hogy nagyon örülnek, hogy nem adjuk fel a közösségépítést, amire ebben a pandémiás helyzetben különösen nagy szükség van.
Még egyszer köszönjük mindenkinek, hogy részt vett az eseményen és köszönjük a támogatásokat is!
Négy és öt évfolyamos szóbeli
Kedves Négy és Öt évfolyamos Felvételizők, Tisztelt Szülők!
Kérjük, hogy olvassák végig figyelmesen az alábbi tájékoztatót, és azt is nagyon kérjük, hogy rendszeresen figyeljék a honlapunkat, amelyen a járványhelyzet miatti esetleges változásokat közölni fogjuk!
Iskolánkba összesen 735 jelentkezés érkezett (felvehető tanulók száma összesen 118 fő).
Természetesen egy tanuló több tanulmányi területre is jelentkezhetett, ezzel a lehetőséggel – nagy örömünkre – nagyon sokan éltek.
Ennek megfelelően a jelentkezők létszáma az egyes tanulmányi területeken az alábbiak szerint alakult: Folytatás … →
A szóbeli vizsga biztonságos lebonyolításáról
Kedves Felvételizők, Kedves Szülők!
A vírushelyzet az idei középiskolai felvételi lebonyolítását is megnehezíti. Iskolánk fontosnak tartja, hogy a hozzánk jelentkezőket személyesen is megismerjük, ezért (hacsak a kormányzat később másként nem dönt) nem mondunk le a szóbeli vizsgáztatás lehetőségéről. Ugyanakkor szeretnénk mind a diákok, mind a felvételiztető tanárok számára a legbiztonságosabb körülményeket megteremteni.
Ezért a következőket tervezzük.
1. A felvételizők a számukra kijelölt időpont előtt pontosan 10 perccel érkezzenek meg. Ha korábban ideérnek, sétáljanak mér egyet a környéken, így szeretnénk elkerülni a várakozásnál a torlódást.
2. Szülők nem léphetnek be az iskolába, a bejáratnál és a termeknél az iskola diákjai fogják segíteni a felvételizőket a tájékozódásban.
3. A bejáratnál lázmérés és kézfertőtlenítő lehetőség  van. A folyosókon kötelező a maszk használata, és azt kérjük a vizsgázóktól, lehetőség szerint a termekben is maradjanak maszkban.
Kérjük, hogy rendszeresen figyeljék honlapunkat, mert a járványhelyzet függvényében változások lehetségesek!
Eredményes felvételit és jó egészséget kívánunk mindenkinek.
Hat évfolyamos szóbeli behívás ponthatárai
Hat évfolyamos szóbeli felvételi beosztás
Julika néni, vagyis Turák Jánosné, vagyis A Turákné…
Szomorúan tudatjuk, hogy iskolánk nyugdíjas tanára, Turák Julika néni 91 éves korában, 2021. február 5-én itt hagyott minket, örök nyugalomra szenderült.
Neve az Eötvösben fogalommá vált. 1964 és 2001 között tanított iskolánkban, de azután is haláláig készítette fel későbbi diákjainkat a felvételikre, vagy hozta be az esetleges elmaradásaikat az évek során. Tanítványait gyerekeiként kezelte az iskolai évek után is. Bármikor fel lehetett keresni, bármilyen ügyben, igényelte is ezt a folyamatos jelenlétet, amivel a végzett diákok tucatjai éltek is sok éven keresztül. Tanára maradt minden tanítványának egész életében.
Nyugodtan és rendíthetetlenül képviselte, hogy kultúra nélkül az ember sokkal szürkébb életet él, tudni jó dolog, hogy az irodalom szent…
Haláláig foglalkozott az Eötvössel, és biztosak lehetünk benne, hogy most is, a jövőben is vigyáz ránk.
A központi írásbeli felvételi jellemző számai
Kedves Felvételizők, Tisztelt Érdeklődők
Az alábbiakban közöljük a központi írásbeli felvételi jellemző számait. (Értelemszerűen csak azon vizsgázók eredményei alapján, akik nálunk írták a felvételit.) Folytatás … →
Kedves Diákjaink és Tanáraink, kedves Öregdiákjaink!
2021. február másodikán ünnepeljük iskolánk névadója, Eötvös József halálának 150. évfordulóját.
Büszkén emlékezünk a magyar politikai élet egyik legtisztább szereplőjére, a magyar liberális gondolkodás legkövetkezetetesebb arisztokra származású képviselőjére.
Immár hatodik alkalommal idén is megrendezzük hagyományos Jótékonysági Estünket, ezúttal online formában.
Az alábbi meghívóban találhatják a szükséges információkat ezzel kapcsolatban.
Minden érdeklődőt sok szeretettel várunk ismét erre a támogató és hagyományőrző rendezvényünkre!
Moss László és Kiss Csaba
Tájékoztató az írásbeli felvételi dolgozatok megtekintéséről
Kedves Felvételizők, Tisztelt Szülők!
A vírushelyzet miatt nagyon szeretnénk minimálisra csökkenteni a személyes kontaktusok számát, ugyanakkor minden lehetőséget meg szeretnénk adni Önöknek ahhoz, hogy a dolgozatokat megfelelő módon megtekintsék, esetleges észrevételeiket megnyugtatóan megtehessék. Folytatás … →
Jelentkezés a 10-edik évfolyamosok számra a PályaProgram 2021 előadásaira
2021-01-21Főoldal, PályaProgramSchmieder László Tamás
Kérjük, hogy a 10-edik évfolyam tanulói @e5vos.hu azonosítóval jelentkezzenek a Témanapok PP 2021 előadásokra ezen az űrlapon. A jelentkezési határidő január 24. vasárnap este.
Tisztelt Étkező, Szülő, Gondviselő!
Készülve a 2021. február 1-én esetlegesen induló jelenléti oktatásra (középfokú), az alábbi tájékoztatást adjuk:
Az eddigi lemondott napok, újból beszámításra kerülnek, február 1-vel.
Aki leadta írásos igényét a január 11-i kezdésre, ami nem valósult meg, azoknak automatikusan megrendeljük február 8-val az étkezést, mivel február 1-5 ig nincs tanítás.
Tájékoztató az írásbeli felvételi vizsgáról és terembeosztás
A múlt hét pénteken nyilvánosságra hozott rendelkezések miatt mégsem tudunk személyesen találkozni a klubon az iskolában, de online módon beszélgethetünk a felvetett kérdésekről. Szeretettel várjuk Önöket egy kis véleménycserére január 14-én (csütörtökön) 17 órától online formában. A meghívókhoz, kérjük, küldjék el gmail-es e-mail címüket (molnar.agnes@e5vos.hu).
Változások bennünk és közöttünk a járvány hatására
A felvételi naptárban meghirdetett tájékoztatókat online formában a következő linkeken érik el:
Az osztályozó vizsgák írásbeli időpontja: 2020.01.08 péntek 9 óra.
A német írásbeli 11 órakor kezdődik.
A szóbelik időpontjáról az írásbelin adunk tájékoztatást.
Ebédbefizetés 2021. január 11-i kezdésre
Kedves Diákjaink, kedves Tanáraink, kedves Szülők!
Idén ismét megkaptuk az Eötvös-emlékérmet, melyet az ELTE adományoz azoknak a gimnáziumoknak, akik kiváló belépő hallgatókkal emelik az egyetem színvonalát.
Nagyon köszönjük végzett diákjainknak és az ő tanáraiknak azt a munkát, amit ennek érdekében végeztek, és a családoknak a támogatást!
Gátos Marcell 8.B osztályos diák a Formáld a világot! – Szabadfogású számítógépes verseny 2020 pályázatára beadott animációs filmje a díjazottak közé került. A sajtóban sokan nemzedéki himnuszként említik, többezer megtekintője van már a világhálón. Nagyon büszkék vagyunk rá.
A film itt látható: Youtube
Walk the Wish 2020 +
Egy jó hír az idei jótékonysági rendezvény eredményéről.
A koronavírus-járvány miatt ebben a tanévben az iskola bemutatását, a felvételiről való tájékoztatást online formában tartjuk.
Amennyiben kíváncsi a gimnáziumunkra, küldjön egy üres levelet a nyiltnap@e5vos.hu címre, és küldjük a tartalmak elérhetőségét válaszlevélben.
Kérdeseikre válaszokat a Felvételik/GYIK dokumentumban találnak.
Megnyílt a fogadóórás felület, kérem regisztráljon, aki szeretne!
Az OKTV versenyek 1. írásbeli fordulói 2020. november 16-tól 12 órakor kezdődnek. Kérjük a versenyzőket, hogy legkésőbb 11.45-re érkezzenek meg az iskolába.
Kedves 11. és 12. évfolyamos diákjaink!
A digitális tanrendre való áttérés mellett az OKTV hagyományos formában kerül megrendezésre, a járványügyi szabályok szigorú betartásával.
Várunk benneteket az első írásbeli fordulókon a versenynaptárban megadott időpontokban.
Ezen az űrlapon lehetséges (@e5vos.hu azonosítóval) 2020. december 11-ig.
A befizetésről később tudunk bővebb információt adni.
Arany Dániel Matematika Verseny
Páhán Anita Dalma 11.C tanára Székely Péter II. díjat kapott a HALADÓK II. kategóriában!
Szécsi Szabolcs Ádám 10.D, tanára Katona Eleonóra: 11. hely
Sólyom Emma Júlia 9.E, tanára Illés János: 18. hely
Ender Rozina Júlia 10.A, tanára Deák Anna: 22. hely
Eszes Gergő 10.B, tanára Feke Zsolt: 30. hely
Mészáros Anna Veronika 10.C, tanára Deák Anna: 30. hely
Cserta Márton 10.B, tanára Feke Zsolt: 49. hely
Felvételi GYIK – az érdeklődők által feltett kérdések és válaszaink
Kattints a megtekintés youtube-onra! vagy Youtube link ITT!
az idei megemlékezéshez, -ről
Nagy örömmel közöljük, hogy iskolánk a HVG által kiadott idei középiskolai rangsorban a második helyen áll. Nagyon szépen köszönjük diákjainknak, tanárainknak, a szülőknek és támogatóinknak a közös munkát! Kategóriánként az első 10 iskola rangsora elérhető az interneten az eduline.hu oldalain.
2020. október 8-án, csütörtökön 8:00 – 14:00 óráig
PÓT 2020. október 12-én, hétfőn 8:00 – 14:00 óráig
Idén is plakátverseny a könyvtárban!
Az iskolai könyvtárak nemzetközi hónapja apropóján az idén is plakátversenyt hirdetünk a könyvtárban. Ebben az évben olyan plakátokat várunk, amelyek kedvenc könyveitekről szólnak, azt mutatják be valamilyen szemszögből.
Immár ötödik alkalommal szervezi meg Székely Péter tanár úr és osztálya a zene világnapját iskolánkban. Idén a pandémia miatt az udvaron szabadtéren tartottuk meg a közös zenélést diák és tanár zenélőkkel karöltve.
Köszönjük a szervezést, és mindenkinek köszönjük szépen a produkciókat és a jó hangulatot!
Kristálytiszta Elektronika eszköz- és alkatrészcsomag az MVM jóvoltából
A budapesti Eötvös József Gimnázium 4 darab Kristálytiszta Elektronika eszköz- és alkatrészcsomagot vehetett át az MVM jóvoltából.
Walk the Wish 2020
Idén is szeretnénk súlyosan beteg gyerekek kívánságát teljesíteni.
A Walk the Wish („Sétálj velünk egy kívánság valóra válásáért”) immár nyolcadik éve az Eötvös József Gimnázium saját szervezésű jótékonysági rendezvénye, a Csodalámpa Alapítvánnyal együttműködve.
Az idei margitszigeti közös sétát a vírushelyzet miatt sajnos nem tudjuk megrendezni, de az adománygyűjtést online formában igen.
Regisztrálni online EGYÉNILEG, osztály megjelölésével vagy OSZTÁLYKÉNT lehet szeptember 27-ig itt: https://www.csodabogarak.com/Csodabogarak/Esemenyek/203
A regisztráció ajánlott összege diákoknak (zsebpénzből) maximum 2000 Ft, kevesebbet is lehet adni, szülők bármekkora összeggel támogathatják az alapítványt.
Te is segíthetsz, ha akarsz! MOST.
Értesítünk minden befizetettet, hogy hétfőtől van menza.
A protokollt elküldtük levélben, kérjük, mindenki tartsa be!
2020. szeptember 16-án, szerdán 8:00 – 14:00 óráig
2020. szeptember 17-én, csütörtökön 8:00 – 14:00 óráig
PÓT 2020. szeptember 21-én, hétfőn 8:00-13.00 óráig
OKTV jelentkezési lap ITT!
2020-09-03Egyéb, FőoldalSchmieder László Tamás
Az idei tanévben meghirdetett szakkörök listája: Szakkörök 2020/21.
Jelentkezési űrlap a meghirdetett szakkörökre (csak @e5vos.hu azonosítóval érhető el!): Jelentkezési lap 2020/21.
A jelentkezési határidő 2020. szeptember 8. (kedd) 16:00 óra.
Megtartjuk a szabadtéri tanévnyitót az Eötvös szobornál az Eötvös téren.
Az esetleges szeles idő miatt ajánlatos melegebb ruházat.
Kérem, hogy mindenki hozzon magával ernyőt, hátha elered az eső!
Maszk viselése és a távolság megtartása kötelező!
Szomorúan értesítek mindenkit, hogy a 31-ére tervezett pótballagás a járványhelyzet miatt elmarad.
őszintén sajnáljuk, hogy így kellett dönteni
A biztonság érdekében a következőket szeretnénk kérni Önöktől:
Az a diákunk, aki
az elmúlt 14 napban közvetlen szoros kontaktusban volt valószínűsített illetve megerősített koronavírusos személlyel,
az elmúlt 14 napban volt külföldön,
saját magán illetve a vele egy háztartásban élő személyek körében, tapasztalt bármit az alábbi tünetek közül: láz, íz és szagvesztés, köhögés, heveny légzési nehézség,
ne lépjen be az iskola területére a kontaktus után számított 14 napig, vagy negatív PCR teszt vizsgálatig.
Az a diákunk, aki az utóbbi 14 napban bármely tömegrendezvényen részt vett, jöhet iskolába, csak nagyon figyeljen az esetleges előbb felsorolt jelekre, és azonnal jelezze azt az iskolának.
Iskolánk tanévnyitó ünnepségét szeptember elsején tartjuk.
9 órakor a belépő osztályokat köszöntjük az Eötvös szobornál. Itt feltűzzük rájuk az iskolához tartozás jeleként az Eötvös jelvényt. Ezután az osztályok bejönnek az iskolába.
Eső esetén ez a program elmarad. Az erről szóló információ reggel hétkor fog felkerülni az iskola honlapjára, kérünk tehát mindenkit, hogy mielőtt elindul, nézze meg azt!
A többi osztály 10 órára jön az iskolába, és az osztályában gyülekezik. Itt egy rövid videós igazgatói köszöntést nézhetne meg. Ezt a belépő osztályok is meghallgatják saját osztályaiban.
Ezután megkezdődnek az osztályfőnöki órák.
Az évnyitón elvárt az ünnepélyes öltözet.
A tankönyvek átvételével kapcsolatos legfrissebb információk itt olvashatók: tk.osztas_2020_aug_26.
Tankönyvosztás beosztása az alábbi táblázatban található meg.
A szeptemberi osztályozóvizsgák időpontja
Írásbeli időpontok – 2020. augusztus 26. szerda
8.00 Angol – 101. terem, Német – 102. terem
11.00 Latin, olasz, francia – 102. terem, Magyar – 101. terem
13.00 Történelem – 101. terem
Írásbeli időpontok – 2020.  augusztus 28. péntek
8.00 Fizika – 101. terem
11.00 Biológia – 101. terem
A szóbeli vizsgák időpontját az írásbelin egyeztetik a tanárok.
Tájékoztatás szülők részére 2020_2021 tanév
Nyilatkozat átutalással fizető szülők részére 2020_2021 tanév
Kedveszényes étkezéssel kapcsolatos tájékoztató 2020_2021 tanév
Adatlap diétás étkezés igényléséhez
A kitöltött nyomtatványokat, eredeti példányban kell leadni augusztusban, amikor a szeptemberi befizetés lesz.
2020. augusztus 12-én, szerda 8:00 – 15:00 óráig
2020. augusztus 13-án, csütörtök 8:00 – 15:00 óráig
PÓT 2020. augusztus 25-én, kedd 8:00-15.00 óráig
Négy- és ötévfolyamos nulltábor
Tisztelt Szülők és Diákok!
A táborral kapcsolatos friss információk KIZÁRÓLAG a nagynull.ejg.hu oldalon érhetők el.
Eötvös József Alapítvány   Adószám: 19623300-1-41     Számlaszám: 10200823-22218308-00000000        Reáltanoda Alapítvány   Számlaszám: 11100104-18013038-12000007